Et kunstis? Teatris ei ole mul olnud võimalust midagi sellist mängida, kuid teeksin seda meelsasti. Aga seda on mõtet teha sellises vormis, et see pakuks ka teistele huvi. Mis puutub lesbismi, siis mul on kuri kahtlus, et mitmedki ajaloos kuulsad  naissoost isikud ja kultuuriinimesed on üsna suure tõenäosusega olnud selle suunitlusega, lihtsalt selle vahega, et naised oskavad oma sättumusi tunduvalt peenemalt varjata. Neil ei ole vaja seda eksponeerida. Samuti on seda euroopalikus kristlikus süsteemis peetud ilmselt väiksemaks patuks kui meestevahelist homoseksuaalsust. Naised ei ole selle koha pealt nii edevad kui mehed, kellele näib tunduvat, et kui mul on ikka pahe, siis on minu kui meesterahva pahe kõige šefim pahe.